ตลาดหุ้นเอเชียเขียวยกแผง! รับข่าวคิดค้นยาต้านไวรัส “โคโรนา” สำเร็จ
ตลาดหุ้นเอเชียเขียวยกแผง! รับข่าวคิดค้นยาต้านไวรัส “โคโรนา” สำเร็จ
ตลาดหุ้นเอเชียเขียวยกแผง! รับข่าวคิดค้นยาต้านไวรัส “โคโรนา” สำเร็จ
6 ก.พ. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นติดต่อกันเป็นวันที่ 3 เมื่อคืนนี้ ขณะที่ดัชนี S&amp;P500 และ Nasdaq ปิดทำนิวไฮ ขานรับรายงานข่าวที่ว่า นักวิทยาศาสตร์ของจีนและอังกฤษสามารถคิดค้นยาและวัคซีนต้านเชื้อไวรัสโคโรนาสายพันธุ์ใหม่ ส่งผลให้นักลงทุนคลายความกังวลเกี่ยวกับผลกระทบจากการแพร่ระบาดของไวรัสดังกล่าว
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,641.10 จุด เพิ่มขึ้น 321.54 จุด, +1.38%
ดัชนี SSE Composite ตลาดหุ้นจีนเปิดวันนี้ที่ 2,826.89 จุด เพิ่มขึ้น 8.80 จุด, +0.31%
ดัชนี HSI ตลาดหุ้นฮ่องกงเปิดวันนี้ที่ 27,174.53 จุด เพิ่มขึ้น 387.79 จุด, +1.45%
ดัชนี TAIEX ตลาดหุ้นไต้หวันเปิดวันนี้ที่ 11,605.11 จุด เพิ่มขึ้น 31.49 จุด, +0.27%
ดัชนี KOSPI ตลาดหุ้นเกาหลีใต้เปิดวันนี้ที่ 2,184.77 จุด เพิ่มขึ้น 19.14 จุด, +0.88%
ดัชนี FTSE STI ตลาดหุ้นสิงคโปร์เปิดวันนี้ที่ 3,215.37 จุด เพิ่มขึ้น 15.24 จุด, +0.48%
ดัชนี FBMKLCI ตลาดหุ้นมาเลเซียเปิดวันนี้ที่ 1,540.88 จุด เพิ่มขึ้น 4.09 จุด, +0.27%
ด้านตลาดได้รับแรงหนุนหลังจากหนังสือพิมพ์ฉางเจียงของจีนรายงานว่า ทีมคณะนักวิจัยของศาสตราจารย์หลี่ หลานจวน ซึ่งเป็นกลุ่มนักวิทยาศาสตร์ชั้นนำของจีนในการคิดค้นยาต้านไวรัสโคโรนาสายพันธุ์ใหม่ ประกาศความสำเร็จครั้งใหญ่ในการวิจัยดังกล่าว โดยผลการทดสอบเบื้องต้นพบว่า ยา Abidol และ Darunavir สามารถยับยั้งเชื้อไวรัสโคโรนาสายพันธุ์ใหม่อย่างมีประสิทธิภาพในการทดสอบเพาะเลี้ยงเนื้อเยื่อในระดับเซลล์
ขณะที่สำนักข่าวสกายนิวส์รายงานว่า นักวิทยาศาสตร์อังกฤษรายหนึ่งประสบความสำเร็จในการคิดค้นวัคซีนป้องกันเชื้อไวรัสโคโรนาสายพันธุ์ใหม่ โดยสามารถร่นระยะเวลาในการพัฒนาวัคซีนจากเดิมที่ต้องใช้เวลา 2-3 ปี เหลือเพียง 14 วัน